মো.নুরুন্নবী বাবু (দিনাজপুর২৪.কম) রোজার মাঝামাঝিতে এসে হাকিমপুর হিলিতে জমে উঠেছে ঈদবাজার। তবে মার্কেটগুলোতে ব্যাপক ভিড় দেখা না গেলেও হিলি সীমান্তের বাড়ীগুলিতে ভারতীয় শাড়ী, থ্রীপিচসহ বিভিন্ন পণ্য কিনতে আসা ক্রেতাদের চাপে হিমসিম খেতে হচ্চে বিক্রেতাদের। সোমবার হিলির স্টেশন পাড়া, দক্ষিণবাসুদেবপুর, ফকিরপাড়া, নওপাড়া, হাড়িপুকুর, রায়ভাগ, নন্দীপুর, ঘাসুড়ীয়া, মংলসহ বিভিন্ন সীমান্ত ঘেষা প্রামগুলি এলাকা ঘুরে এই চিত্র দেখা গেছে। এলাকা গুলোতে ব্যাপক ভিড় চোখে পড়লেও আশানুরূপ বিক্রি হচ্ছে না বলে বেশ কয়েকজন বিক্রেতা বলেছেন। ্অপরদিকে বর্ডার গার্ড বাংলাদেশ (বিজিবির) নজরদারি বাড়ানো হয়েছে। সেই ভয়টিও কাজ করছে ক্রেতা-বিক্রেতা উভয়ের মাঝে।